


                                                             Panel Craffu Cymunedol 
Defnydd Moesegol o Bwerau’r Heddlu 

Cyflwyniad 
[bookmark: _Hlk221525359]Mae’r ddogfen hon yn diffinio cylch gorchwyl y Panel Craffu Cymunedol ar Ddefnydd Moesegol o Bwerau’r Heddlu.
Diben
Diben y Panel hwn yw gwella tryloywder a hyder y cyhoedd o ran y defnydd moesegol o bwerau’r heddlu.
Bydd y Panel y gweithredu fel llais i’r cyhoedd o ran adolygu achosion a darnau ffilm camera corff, gan roi eu barn a’u hargymhellion i Heddlu Dyfed-Powys ynghylch y gwasanaeth a gyflwynir i’r cymunedau.
Bydd y Panel yn ystyried pa un ai a yw swyddogion wedi gweithredu yn unol â pholisi a gweithdrefn. 
Bydd y Panel yn ystyried pa un ai a oes unrhyw anghymesuredd o ran y Defnydd o Bwerau’r Heddlu. 

Llywodraethu 
Bydd aelodaeth o’r Panel yn cynnwys:
· Aelodau Panel Annibynnol o’r gymuned (heb eu fetio)
· Cynrychiolydd o SCHTh
· Cynrychiolydd o’r heddlu 
Gall Comisiynydd yr Heddlu a Throseddu wahodd aelodau o baneli ymgynghorol/craffu eraill h.y. y Panel Sicrhau Ansawdd/Grŵp Ymgynghorol Annibynnol ar gyfer goruchwylio trafodaethau.

Amlder cyfarfodydd 
· Bydd cyfarfodydd yn cael eu cynnal bob dau fis.
· Bydd y lleoliad yn newid rhwng y pedair ardal blismona leol fel rhan o’r diwrnodau ymgysylltu cymunedol. 

Trefniadau gweithredu 
· Bydd Heddlu Dyfed-Powys yn rhoi cyfeirnod i staff SCHTh ar gyfer achosion a fydd yn cael eu dethol ar hap gan SCHTh.
· Bydd Heddlu Dyfed-Powys yn paratoi gwybodaeth achosion, gan gynnwys unrhyw ddarnau ffilm camera corff sydd ar gael, a fydd yn cynnwys golygu gwybodaeth sensitif (yn unol â deddfwriaeth Diogelu Data) ac yn ei rhoi i SCHTh wythnos cyn y cyfarfod. 
· Hysbysir pob aelod os bydd cyfarfod yn cael ei ganslo.
· Os oes angen penderfyniadau tu allan i’r cyfarfodydd, bydd y rhain yn cael eu cyfeirio at reolwr y cynllun, a fydd yn ystyried ac yn trefnu dosbarthu i aelodau yn ôl yr angen.
· Bydd SCHTh yn creu adroddiad o’r canfyddiadau a’i rannu â Heddlu Dyfed-Powys ac aelodau o’r panel.
· Rhennir yr adroddiad yn y cyfarfod Defnydd Moesegol o Bwerau’r Heddlu.

Recriwtio a Chymhwysedd 

· Bydd SCHTh yn hysbysebu llefydd gwag ar wefan SCHTh a llwyfannau cyfryngau cymdeithasol. Bydd angen i ymgeiswyr gwblhau ffurflen mynegiant o ddiddordeb, ac fe’u gwahoddir i gyfweliad ffurfiol. 

· Rydyn ni’n croesawu ceisiadau gan bobl o gefndiroedd amrywiol ac rydyn ni’n hapus i gynorthwyo’r rhai a all fod angen cymorth ychwanegol i ymgeisio a chymryd rhan yn y Panel. 

· Bernir pob cais yn ôl ei haeddiant, ac er mwyn diogelu annibyniaeth y Panel, mae’r Comisiynydd y cadw’r hawl i wrthod unrhyw gais. Rhoddir adborth i ymgeiswyr aflwyddiannus ar gais.

· Rhaid i bob ymgeisydd fynd trwy broses fetio lefel is, a fydd yn cynnwys gwiriadau cefndir sylfaenol. Fel rhan o’r camau nesaf, gofynnwn yn garedig ichi ddarparu copi o’r canlynol:
Un math o brawf adnabod â llun (Pasbort, Trwydded Yrru)
Prawf o gyfeiriad (Bil Cyfleustodau)


Cod ymddygiad 
· Disgwylir i aelodau gofrestru ar gyfer Ffurflen Gyfrinachedd/Cod Ymddygiad yn unol ag Egwyddorion Nolan. Gall methu â llofnodi, neu dorri’r Cod Ymddygiad neu ymddygiad arall o’r fath, arwain at eich dileu o’r panel a’r gronfa ddata o ymgeiswyr. 

Hyfforddiant 
· Yn y cyfarfod, bydd yr aelodau’n derbyn cyflwyniad byr ar y defnydd o bwerau’r heddlu gan gynrychiolydd o’r heddlu i’w galluog i gymryd rhan lawn yn y drafodaeth.

